1943. gada sprādziens Doma laukumā
Sprādziens Doma laukumā bija bumbas sprādziens 1943. gada 13. novembrī nacistiskās Vācijas okupētās Latvijas galvaspilsētā Rīgā. To organizēja komunistiskās pagrīdes darbinieki ar mērķi izjaukt plānoto arodbiedrību demonstrāciju pret 1943. gada 19. oktobrī notikušo Padomju Savienības, Lielbritānijas un ASV ārlietu ministru konferenci Maskavā. Sprādziens notika priekšlaicīgi, nogalinot divus pieaugušos un vienu bērnu. Mūsdienās šis sprādziens tiek vērtēts kā terora akts.